[-------------------------] [και] αναγραψαι αυτους ευεργετας του δημου του σ[αμιων και στεφα]νωσαι αυτους χρυσωι στεφανωι και αναγγειλαι τον ιερ[οκηρ]υκα διονυσιων τραγωιδοις εν τωι θεατρωι επ ονοματος εκαστον πατροθεν οτι ο δημος ο σαμιων στεφανοι τους δικαστας και το[υς] προξενους τους παραγενομενους εκ κω δικασαντας σ[α]μιοις [τα]ς δικας ορθως και δικαιως της δ αναγγελιας επιμεληθηνα[ι] [το]ν αγωνοθετην μετα του δημιουργου ειναι δε αυτοις και εισπλουν και εκπλουν ασυλει και ασπονδι και εμ πολεμωι και εν ειρηνηι δ[ε]δοσθαι δε αυτοις και προεδριαν εν τοις αγωσι πασιν οις [η] πολις τιθησ[ι] ειναι δε αυτοις και εφοδον επι την βουλην και τον δημον αν [τ]ου δε[ω]ντα[ι] πρωτοις μετα τα ιερα και τα βασιλικα επιμελε[ι]σθαι δε αυ[τ]ων [κ]αι τα [αρ]χεια αει τα ενεστηκοτα εαν του τυγχανωσι δεο[με]νοι [ε]ιναι δε α[υ]τους και προξενους της πολεως δεδ[ο]σσθαι δε αυτοις και πολειτεια[ν] [ε]φ ισηι και ομοιαι και επιψηφισαι τον δημον εν αρχαιρεσιαις κα[τ]α τον [νο]μον τους δε πρυτανεις τους πρυτανευοντας τομ μηνα τ[ον αν]θεσ[τηρι]ωνα προαγαγειν υπερ της πολειτειας και της προξενιας οπως ο δημο[ς] διαψηφισηι καθοτι εν τωι νομωι γεγραπται εαν δε τινε[ς α]υτων βουλωντα[ι] οικειν εν σαμωι ειναι αυτοις ατελειαν ων αν εισαγωνται και εαν εξαγε[ιν] βουλωνται τουτων τι ατελη εξαγετωσαν ταυτα δε υπ[α]ρχειν αυτοις και εκγονοις οπως δε παντες ειδωσ[ι]ν τα εψηφισμεν[α σαμιο]ις περι των [δ]ικαστων και των προξενων τογ γραμματεα της βουλης αναγραψα[ι] το ψηφισμα τοδε ειστηλας λιθινας δυο και στησα[ι μι]αμ μεν εις το [ι]ερον της ηρας την δε μιαν οταν αι της βασιλισσης φιλας τιμα[ι] συντελεσθωσι εις το τεμενος το αποδειχθεν φιλαι τον δε οικον[ο]μον εις το αναλωμα υπηρετησαι ελεσθαι δε και πρεσβευτην εις κων οστις το τε ψηφισμα αποισει και αξιωσει τον δημον ψηφισασθαι οπως αναγραφεν εν στηληι ανατεθηι εις ιερον ου αν ο δημος ψηφισ[η]ται και αναγγειλωσι και παρ αυτοις τας τιμας τας δεδομενας το[ις] δικασταις και τοις προξενοις καθοτι και παρ ημιν. [ε]δοξε τωι δημωι βαττος και ερμοδικος το δε ψηφισμα τοδε αποστει[λαι τους] πρυτανεις και τον οικονομον εις κω τοις πρ[ο]ξε[νοις τοις] [α]γαγουσι τα δικαστηρια και αξιουν ποι[η]σα[ι αυτους παντα] [κα]τα τα γεγραμμενα.
Kos Isl. — Kos — Asklepieion — late 4th c. BC — ClRh 10 (1941) 27, 1 — Chiron 29 (1999) 253, 1 — IG XII,6 1 150
 late 4th c. BC 